Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

**285/2017. (IX.13.) OSzB. sz. határozat**

1. Oktatási és Szociális Bizottság az önkormányzati forrásátadásról szóló 47/2013. (XII.4.) önkormányzati rendelete 6. § (12a) bekezdésében foglaltak figyelembe vételével a Szombathelyi Szolgáltatási Szakképzési Centrum igazolási kérelmének helyt ad, és a Horváth Boldizsár Informatikai Szakgimnáziuma által megrendezett Bolyai János Megyei Matematikaverseny határidőn túl érkezett elszámolását a benyújtott indokolás figyelembevételével elfogadja.
2. A Bizottság az önkormányzati forrásátadásról szóló 47/2013. (XII.4.) önkormányzati rendelete 6. § (12a) bekezdésében foglaltak figyelembe vételével a Szombathelyi Szolgáltatási Szakképzési Centrum igazolási kérelmének helyt ad, és a Horváth Boldizsár Informatikai Szakgimnáziuma által megrendezett SZEMA (Szerethető Matematika) Vas megyei Szakgimnáziumok és Szakközépiskolák Matematika Csapatverseny határidőn túl érkezett elszámolását a benyújtott indokolás figyelembevételével elfogadja.

**Felelős:** Rettegi Attila, a Bizottság elnöke

 (Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal